**Szám:** 1-6/2024.

9. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2024. április 25-i rendes, nyilvános ülésére**

**Tárgy:** SZE-VA Grót. Kft. beszámolója a 2023. évi működésről, az egyszerűsített éves beszámolójának jóváhagyása, valamint a 2024. évi üzleti és üzemeltetési tervének elfogadása

**Tisztelt Képviselő-testület!**

Zalaszentgrót Város Önkormányzata Képviselő-testülete a 44/2023. (III. 29) számú határozatával egyszemélyes alapítóként a társaság legfőbb döntéshozó szerve hatáskörében eljárva megalapította a SZE-VA GRÓT Kulturális és Vagyongazdálkodási Szolgáltató Nonprofit Korlátolt Felelősségű Társaságot 8790 Zalaszentgrót, Dózsa György utca 1.szám alatti székhellyel. (a továbbiakban: SZE-VA GRÓT nKft.)

A nonprofit gazdasági társaság alapításával a Képviselő-testületnek lehetősége nyílik arra, hogy átfogó értékelést követően több olyan a Magyarország helyi önkormányzatairól szóló 2011. évi CLXXXIX. (a továbbiakban: Mötv.) törvényben meghatározott közfeladat in-house beszerzés alapján jogszerűen, a meglévő önkormányzati források biztosítása mellett a gazdasági, vállalkozási szemlélet integrálásával láttasson el.

A gazdasági társaság legfőbb döntéshozó szerve, Zalaszentgrót Város Önkormányzatnak Képviselő-testülete az alapító okiratban és a hatályos jogszabályokban meghatározottak szerint szükséges megtárgyalni, ill. meghozni az alábbiakban részletezett döntéseket.

1. **Beszámoló és üzleti terv elfogadása**

A Kft., mint egyszemélyes gazdasági társaság működésére vonatkozó szabályokat a Polgári Törvénykönyvről szóló 2013. évi V. törvény (a továbbiakban: Ptk.) rendelkezései határozzák meg. A Ptk. 3:109. § (2) bekezdése a gazdasági társaság legfőbb szervének hatáskörébe utalja a számviteli törvény szerinti beszámoló jóváhagyását. A Ptk. 3:109. § (4) bekezdése alapján az egyszemélyes gazdasági társaság esetén a legfőbb szerv hatáskörét az alapító vagy az egyedüli tag gyakorolja. A Kft. esetében a döntéshozó szerv a Képviselő-testület.

A számvitelről szóló 2000. évi C. törvény 4. §-a értelmében a gazdálkodó a működéséről, vagyoni, pénzügyi és jövedelmi helyzetéről az üzleti év könyveinek zárását követően, e törvényben meghatározott könyvvezetéssel alátámasztott beszámolót köteles – magyar nyelven – készíteni, amelynek megbízható és valós összképet kell adnia a gazdálkodó vagyonáról, annak összetételéről (eszközeiről és forrásairól), pénzügyi helyzetéről és tevékenysége eredményéről.

A fent hivatkozott jogszabályhelyek alapján a Kft. ügyvezetője elkészítette a Kft. 2023. évi működésről szóló beszámolóját, az egyszerűsített éves beszámolóját, valamint a 2024. évi üzleti és üzemelési tervét, melyek jelen előterjesztés 1-5. mellékletét képezik.

Fontos megemlíteni a Ptk. 3:120. § (2) bekezdésében foglalt rendelkezést is, amely szerint amennyiben a gazdasági társaságnál felügyelőbizottság működik, úgy a beszámolóról a legfőbb szerv a felügyelőbizottság írásbeli jelentésének birtokában dönthet.

1. **Az ügyvezető jogviszonyához kapcsolódó döntés meghozatala**

A SZE-VA GRÓT nKft. alapító okiratának 10.3.9. és 10.3.10. pontjai úgy rendelkeznek, hogy az alapító kizárólagos hatáskörébe tartozik az ügyvezető díjazásának megállapítása.

Zalaszentgrót Város Önkormányzata Képviselő-testülete a 45/2023. (III. 29.) számú határozatában 2023. március 29. - 2028. március 28. napjáig Tóth István Lajos 8900 Zalaegerszeg, Gábor Áron u. 36. szám alatti lakost bízta meg az ügyvezetői feladatok ellátásával, aki a feladatát munkaviszonyban látja el napi 4 órában 150 000 Ft/hó díjazásért.

A kötelező legkisebb munkabér (minimálbér) és a garantált bérminimum megállapításáról szóló 508/2023. (XI. 20.) Korm. rendelet alapján a garantált bérminimum összege 326 000 Ft-ra nőtt, így a törvény erejénél fogva a minimum járandóság összege – 4 h időtartamban foglalkoztatott munkavállaló esetében 163 000 Ft.

A fentiek alapján javaslom Tóth István Lajos ügyvezető havi munkabérét bruttó 163. 000 Ft-ban meghatározni.

1. **Hirdető felületek hasznosítása**

Zalaszentgrót Város Önkormányzata a 2021-2022-es évben saját költségére hirdetőtáblákat telepített a városközponti területen, azzal a céllal, hogy az esetleges hirdetők minél magasabb színvonalban tudjanak megfelelni a rendezett településképi elvárásoknak. Az elmúlt időszakban bizonyossá vált, hogy a hirdetőfelületek adta lehetőséget elsősorban maga a Város illetve annak intézményei veszik igénybe.

Tekintettel arra, hogy 2023. nyarától a városmarketing feladatait ellátó ún. Városmarketing Iroda személyzete és feladatai is átkerültek a SZE-VA GRÓT Kulturális és Vagyongazdálkodási Szolgáltató nKft-hez, javaslom, hogy az Önkormányzat tulajdonában álló hirdetőtáblákat adja vagyonkezelésbe.

A SZE-VA GRÓT nKft. Felügyelő Bizottsága az előterjesztést a 2024. április 18-i ülésén megtárgyalta, és a 3/2024. (IV. 18.); a 4/2024. (IV. 18.) ; az 5/2024. (IV. 18.) és a 6/2024. (IV. 18.) számú határozataiban javasolja Zalaszentgrót Város Önkormányzatának Képviselő-testülete, mint a SZE-VA GRÓT nKft. egyszemélyes tulajdonosa és a gazdasági társaság legfőbb szerve számára a határozati javaslatok elfogadását.

A Gazdasági és Városfejlesztési Bizottság az előterjesztést a 2024. április 18-i ülésén megtárgyalta és a 14/2024. (IV. 18.); 15/2024. (IV.18.), 16/2024. (IV.18.) számú határozataival javasolja Zalaszentgrót Város Önkormányzata Képviselő-testületének a határozati javaslat elfogadását.

Kérem, a Tisztelt Képviselő-testületet, hogy vitassa meg az előterjesztést, és fogadja el a következő határozati javaslatokat.

**Határozati javaslat:**

Zalaszentgrót Város Önkormányzata Képviselő-testülete a SZE-VA GRÓT nKft. 2023. évi működésről szóló beszámolóját, az egyszerűsített éves beszámolóját, valamint a 2024. évi üzleti és üzemelési tervét az előterjesztés 1-5. számú melléklete szerinti formában és tartalommal elfogadja.

A Képviselő-testület felkéri a jegyzőt, hogy a határozati kivonat egy példányának megküldésével a SZE-VA GRÓT nKft. ügyvezetőjét a döntésről tájékoztassa.

Határidő: 2024. május 1.

Felelős: Dr. Simon Beáta jegyző

Zalaszentgrót Város Önkormányzata Képviselő-testülete, mint a SZE-VA GRÓT Kulturális és Vagyongazdálkodási Szolgáltató nKft. (székhelye: 8790 Zalaszentgrót, Dózsa György utca 1.) legfőbb döntéshozó szerve – a kötelező legkisebb munkabér (minimálbér) és a garantált bérminimum megállapításáról szóló 508/2023. (XI. 20.) Korm. rendeletben foglaltaknak megfelelően – tudomásul veszi, hogy Tóth István Lajos 8900, Zalaegerszeg, Gábor Áron u. 36. szám alatti lakos ügyvezető alapbére havi bruttó 163.000 Ft azaz Egyszázhatvanháromezer forint.

A Képviselő-testület felkéri a jegyzőt, hogy a SZE-VA GRÓT Kulturális és Vagyongazdálkodási Szolgáltató nKft. ügyvezetőjét a tudomásulvételről tájékoztassa.

Határidő: 2024. április 30.

Felelős: Dr. Simon Beáta jegyző

Tóth István Lajos ügyvezető

Zalaszentgrót Város Önkormányzata Képviselő-testülete 2024. május 01. napjától kezdődően határozatlan időre – Zalaszentgrót Város Önkormányzata Képviselő-testületének az önkormányzat vagyonáról és a vagyongazdálkodás általános szabályairól szóló 22/2015. (XI.27.) számú önkormányzati rendeletében foglalt rendelkezésekre figyelemmel – a SZE-VA GRÓT Kulturális és Vagyongazdálkodási Szolgáltató nKft. (8790, Zalaszentgrót, Dózsa Gy u. 1.) vagyongazdálkodásába adja a Zalaszentgrót Város Önkormányzat tulajdonában álló hirdetőtáblákat, amelyre vonatkozóan vagyongazdálkodási megállapodást köt.

A Képviselő-testület felhatalmazza a polgármestert a vagyongazdálkodási megállapodás megkötésére és felkéri a jegyzőt a szükséges intézkedések megtételére.

Határidő: 2024. április 30.

Felelős: Baracskai József polgármester

Dr. Simon Beáta jegyző

**Zalaszentgrót**, 2024. április 22.

|  |  |
| --- | --- |
|  | **Baracskai József**  polgármester |
|  |  |

Az előterjesztés a törvényességi követelmények megfelel.

|  |  |
| --- | --- |
|  | **Dr. Simon Beáta**  jegyző |