**Szám:** 1-6/2024.

15. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2024. április 25-i rendes, nyilvános ülésére**

**Tárgy:** Többletforrás biztosítása az Aranyodi gyalogátkelőhely és környezete rendezésnek megvalósításához

**Tisztelt Képviselő-testület!**

A Képviselő-testület az önkormányzat 2024. évi költségvetéséről szóló 2/2024. (II. 15.) önkormányzati rendeletében tervezésre 1.379 e Ft. és kivitelezésre 20.320 e Ft. összeget biztosított a „Zalaszentgrót, Aranyodi u.-Deák F. u. kereszteződésének a környezetében kijelölt gyalogos átkelőhely létesítése és meglévő buszmegállóhelyek felújítása” elnevezésű fejlesztés megvalósítására.

A fejlesztés az aranyodi lakosság biztonságos és kulturált gyalogos- és közösségi közlekedésének infrastruktúra fejlesztését célozza: a kivitelezés során az Aranyodi és Deák Ferenc utca környezetrendezése, új kijelölt gyalogosátkelőhely kialakítása és a közeli buszmegállóhelyek felújítása valósul meg.

A tervezési folyamat - az érintett közműszolgálatókkal és a Magyar Közút szakembereivel történt többszöri konzultációt követően - lezárult, és a kivitelezés tekintetében - az engedélyeztetéssel párhuzamosan - ajánlattételi eljárást folytattunk le a Zalaszentgróti Közös Önkormányzati Hivatal ZGR/280-7/2020. számú Beszerzési szabályzatában foglalt előírások szerint.

Az ajánlattételi felhívás 9 vállalkozónak került kiküldésre, melyből az ajánlatok az alábbiak szerint érkeztek be:

|  |  |
| --- | --- |
| 1. Ajánlatadó: | BMT Mérnöki Zrt.  (8900 Zalaegerszeg, Kossuth L. u. 52/A fszt.) |
| Ajánlati ár: | A változat – Teljes műszaki tartalom  **38.167.024,-Ft + 10.305.097,-Ft ÁFA**  **bruttó: 48.472.120,- Ft**  B változat – Csökkentett műszaki tartalom  **27.001.804,-Ft + 7.290.487,-Ft ÁFA**  **bruttó: 34.292.291,-Ft** |
| Megjegyzés | Az ajánlat az ajánlati felhívásnak megfelelően, a kiadott sablon alapján készült. |

|  |  |
| --- | --- |
| 2. Ajánlatadó: | SPRINT Kereskedelmi és Szolgáltató Zrt.  (8900 Zalaegerszeg, Zrínyi u. 107/A) |
| Ajánlati ár: | A változat – Teljes műszaki tartalom  **28.764.269,-Ft + 7.766.353,- Ft ÁFA**  **bruttó: 36.530.622,-Ft**  B változat – Csökkentett műszaki tartalom  **19.423.247,-Ft + 5.244.277,-Ft ÁFA**  **bruttó: 24.667.524,-Ft** |
| Megjegyzés | Az ajánlat az ajánlati felhívásnak megfelelően, a kiadott sablon alapján készült. |

|  |  |
| --- | --- |
| 3. Ajánlatadó: | Király Térkő Kft.  (8790 Zalaszentgrót, Zrínyi u. 10.) |
| Ajánlati ár: | B változat – Csökkentett műszaki tartalom  **14.334.040,-Ft, + 3.870.191 Ft ÁFA**  **bruttó: 18.204.231,-Ft** |
| Megjegyzés | Az ajánlat érvénytelen, hiányos, nem az ajánlati felhívásnak megfelelően, nem a kiadott sablon alapján készült. |

|  |  |
| --- | --- |
| 4. Ajánlatadó: | Horváth-Ép Kft.  (8360 Keszthely, Sömögyei út 1.) |
| Ajánlati ár: | A változat – Teljes műszaki tartalom  **40.054.335,-Ft + 10.814.670,- Ft ÁFA**  **bruttó: 50.869.005,-Ft**  B változat – Csökkentett műszaki tartalom  **29.407.895,-Ft + 7.940.132,-Ft ÁFA**  **bruttó: 37.348.027,-Ft** |
| Megjegyzés | Az ajánlat az ajánlati felhívásnak megfelelően, a kiadott sablon alapján készült. |

A Colas Út Zrt. Nyugat-magyarországi Területi Igazgatóság 9545 Jánosháza, 068/2 hrsz. 2024. április 5-én, valamint a Vasi Aszfalt-Gép Kft. 8913 Egervár, Petőfi út 2024. április 4-én kelt tájékoztatása alapján kapacitás hiánya miatt nem adott ajánlatot a tárgyi munkára. A kiküldött ajánlattételi felhívással kapcsolatban a Két Tarbuza Kft., a Merci 96 Kft. valamint a Czimbeton Kft. nem adott visszajelzést.

Az ajánlatok bírálati szempontja: a legalacsonyabb összegű ajánlati ár.

A fenti bírálati indokok és tények alapján a bizottság a „**Zalaszentgrót, Aranyodi u. Deák F. u. kereszteződésének a környezetében kijelölt gyalogos átkelőhely létesítése és meglévő buszmegállóhelyek felújítása” című felhívásra benyújtott** ajánlata alapján a SPRINT Kereskedelmi és Szolgáltató Zrt. (8900 Zalaegerszeg, Zrínyi u. 107/A)-**t** **javasolja egy kivitelezői szerződés keretében megbízni:**

A B változat – Csökkentett műszaki tartalom kivitelezésére **19.423.247,-Ft + 5.244.277,-Ft ÁFA, összesen** **bruttó: 24.667.524,-Ft, díjért.**

Zalaszentgrót Város Önkormányzatának költségvetési rendelete jelenleg nem ad fedezetet a kivitelezési szerződés megkötésére, azonban javaslom a projekt megvalósítását a költségvetési sor nettó **3.423.247,-Ft + 924.277,-**Ft ÁFA összesen: bruttó 4.347.524,-Ft összegű emelése mellett - az alábbiak szerint:

Javaslom, hogy a többletforrás igényt az:

1. a megvalósult Kegyeleti hűtő beszerzése soráról nettó 1.600.000,- Ft + 432.000 Ft ÁFA - összesen 2.032.000 Ft. összegű pénzmaradványának átcsoportosításával és
2. a megvalósult Nagy temető bővítés – I. ütem soráról nettó 1.823.247,-Ft + 492.277,-Ft ÁFA - összesen 2.315.524,-Ft összegű pénzmaradványának átcsoportosításával

biztosítsa Önkormányzatunk.

A Gazdasági és Városfejlesztési Bizottság az előterjesztést a 2024. április 18-i ülésén megtárgyalta a határozati javaslatot a 21/2024. (IV.18.) számú határozatával a Képviselő-testületnek elfogadásra javasolja,

Kérem a T. Képviselő-testületet, hogy az előterjesztést tárgyalja meg és az alábbi határozati javaslatot fogadja el:

**Határozati javaslat:**

Zalaszentgrót Város Önkormányzata Képviselő-testülete a **Zalaszentgrót, Aranyodi u. Deák F. u. kereszteződésének a környezetében kijelölt gyalogos átkelőhely létesítése és meglévő buszmegállóhelyek felújításának „**megvalósításához nettó 3.423.247,-Ft + 924.277,-Ft ÁFA összesen: bruttó 4.347.524 -Ft. összegű többletforrást biztosít.

Zalaszentgrót Város Önkormányzata Képviselő-testülete a többletforrást a 2024. évi költségvetésben a Kegyeleti hűtő beszerzést követő maradvány terhére nettó 1.600.000,-Ft + 423.000,-Ft ÁFA, összesen bruttó 2.032.000,-Ft összegben, valamint a Nagy temető bővítése – I. ütem megvalósítást követő maradvány terhére nettó 1.823.247,-Ft + 492.277,-Ft ÁFA - összesen 3.423.247,-Ft összegben biztosítja.

A Képviselő-testület felhatalmazza a polgármestert, hogy a beruházás megvalósításához szükséges valamennyi intézkedést megtegye.

**Határidő:** 2024. december 31.

**Felelős:** Baracskai József polgármester

**Zalaszentgrót**, 2024. április 22.

|  |  |
| --- | --- |
|  | **Baracskai József**  polgármester |

A határozatai javaslat a törvényességi

követelményeknek megfelel.

|  |  |
| --- | --- |
|  | **Dr. Simon Beáta**  jegyző |