Szám: 1-6/2024.

4. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2024. április 25-i rendes, nyilvános ülésére**

**Tárgy:** Tájékoztató a Zalaszentgrót-Tekenye Szennyvízkezelési Önkormányzati Társulás 2023. évi tevékenységéről

**Tisztelt Képviselő-testület!**

A Zalaszentgrót-Tekenye Szennyvízkezelési Önkormányzati Társulást (a továbbiakban: Társulás) Zalaszentgrót Város Önkormányzata és Tekenye Község Önkormányzata 2012. augusztus 1-jén Tekenye község teljes területén, Zalaszentgrót város zalakoppányi településrészén, valamint Zalaszentgróton az Alkotmány utcában, az Október 23. utcában, valamint a Gyár utca végén kiépítendő szennyvízvezeték építése céljából, a Környezet és Energia Operatív Program KEOP-1.2.0/09-11 program megvalósítása érdekében hozta létre.

A fenti projekt megvalósítása érdekében Zalaszentgrót-Zalakoppány és Tekenye Csatornamű Víziközmű Társulat (a továbbiakban: Társulat) alakult 2013. január 11-én 474 taggal. A pályázathoz szükséges önerő biztosítására a tagok egy része OTP lakástakarékpénztári szerződést kötött, illetve érdekeltségi hozzájárulás befizetése történt egy összegben 38 fő részéről. Egyösszegű befizetéssel 6.839.140,- Ft összeg gyűlt össze.

A Társulás célkitűzése nem valósult meg, mivel a beadott KEOP pályázat nem nyert támogatást.

A projekt megvalósíthatóságának bizonytalansága miatt a Víziközmű Társulat tagjainak nagy része nem fizette az LTP havi részleteit, illetve a szerződés felbontását kérelmezte. A visszafizetés valamennyi tag részére megtörtént.

Mivel a szennyvízberuházás a KEHOP-2.2.2. azonosító számú pályázat keretében Zalaszentgrót agglomeráció szennyvízelvezetése és tisztítása projekt keretében 100 %-os finanszírozás keretében megvalósult, mind a Társulás, mind a Társulat megszüntetése időszerűvé vált. 2023. év elejére elhárultak azok az akadályok, melyek a Társulat megszüntetését akadályozták, így 2023. év első félévében elindultak a Társulás és a Társulat megszüntetésére irányuló intézkedések, melyek következtében **a Társulat 2023. október 6. napjával**, míg **a Társulás 2023. december 31. napjával jogutód nélkül megszüntetésre került.**

A fentiekben leírt okok miatt 2023. évben csak a jogszabályok által előírt kötelezettségek érdekében kettő, továbbá a Társulás megszüntetése érdekében újabb kettő alkalommal ült össze a Társulás döntéshozó szerve, a Társulási Tanács.

A Társulási Tanács Zalaszentgrót Város Önkormányzata, valamint Tekenye Község Önkormányzata által delegált tagokból állt, mindkét település 3-3 fő delegálásával biztosította a Társulási Tanács működését. 2023. évben az alábbi összetételben végezte működését a Társulási Tanács:

- Baracskai József elnök

- Sinka Imréné alelnök

- Vári Mária tag

- Ságiné Szabó Beáta tag

- Dézsenyi Melinda Mária tag

- Farkas Gyuláné tag

2023. év során a Társulási Tanács üléseinek helyszínéül minden esetben a Zalaszentgróti Közös Önkormányzati Hivatal Tanácsterme szolgált. A Társulási Tanács ülése valamennyi esetben határozatképes volt, határozatképtelenség miatt a Társulási Tanács ülésének elhalasztására nem került sor.

2023. évben a Társulási Tanács a jogszabályi előírások által determinált napirendeket tárgyalta:

1. Zalaszentgrót-Tekenye Szennyvízkezelési Önkormányzati Társulás 2023. évi költségvetésének elfogadása
2. A Zalaszentgrót-Tekenye Szennyvízkezelési Önkormányzati Társulás 2022. évi költségvetésének végrehajtásáról és a 2022. évi költségvetési maradványának elfogadásáról szóló beszámoló elfogadása
3. A belső ellenőrzési jelentés elfogadása a 2022. évi tevékenységről
4. Döntés a Zalaszentgrót-Tekenye Szennyvízkezelési Önkormányzati Társulás megszűnéséről és a megszűnésről szóló megállapodás elfogadásáról, a Zalaszentgrót-Tekenye Szennyvízkezelési Önkormányzati Társulás tulajdonában lévő befejezetlen beruházás és bélyegző selejtezéséről, valamint a Zalaszentgrót-Tekenye Szennyvízkezelési Önkormányzati Társulás vagyonának felosztásáról
5. Döntés a Zalaszentgrót-Tekenye Szennyvízkezelési Önkormányzati Társulás megszüntető megállapodása módosításának elfogadásáról

A Társulás 2023. évben sem foglalkoztatott munkavállalót, a Társulás operatív működésével kapcsolatos feladatokat a Zalaszentgróti Közös Önkormányzati Hivatalban foglalkoztatott köztisztviselők látták el.

A Társulás éves bankköltsége 2023. évben 12.163,- Ft volt, ami átlagosan 1.014,- Ft/hó kiadást jelentett. A Társulás számlája 2023. december 20-án megszüntetésre került.

Kérem a T. Képviselő-testületet, hogy a Társulás 2023. évi tevékenységéről szóló tájékoztatást elfogadni szíveskedjen!

A Gazdasági és Városfejlesztési Bizottság az előterjesztést a 2024. április 18-i ülésén megtárgyalta és a 10/2024. (IV. 18.) számú határozatával javasolja Zalaszentgrót Város Önkormányzat Képviselő-testületének a határozati javaslat elfogadását.

Kérem, a Tisztelt Képviselő-testületet, hogy az előterjesztést szíveskedjen megtárgyalni, majd az alábbi határozati javaslatot elfogadni.

**Határozati javaslat:**

Zalaszentgrót Város Önkormányzata Képviselő-testülete a Zalaszentgrót-Tekenye Szennyvízkezelési Önkormányzati Társulás 2023. évi tevékenységéről szóló tájékoztatót elfogadja.

Határidő: azonnal

Felelős**:** Baracskai József polgármester

Dr. Simon Beáta jegyző

**Zalaszentgrót**, 2024. április 22.

|  |  |
| --- | --- |
|  | **Baracskai József**  polgármester |

A határozatai javaslat a törvényességi követelményeknek megfelel.

|  |  |
| --- | --- |
|  | **Dr. Simon Beáta**  jegyző |